《神乐道院分咏枸杞》
明代·王弼

簇簇红霜映石坛，高标留借野人看。风光牵挽藤三尺，秋色扶持竹半竿。

本草性凉消内热，仙家味苦带儒酸。向来肺为忧时渴，欲卧篱根待一餐。

作者简介：（?—1393）明初凤阳定远人，后徙临淮。善用双刀，号双刀王，有胆略。初结乡里，依山树栅自守。后归朱元璋，从破陈友谅、张士诚。洪武三年累功授大都督府佥事，世袭指挥使。十一年从沐英西征，封定远侯。后从傅友德取云南，随蓝玉出塞，战功皆著。二十六年召还赐死。